Sekere dele van Mothutlung steeds sonder waterSommige huishoudings in die Mothutlung nedersetting naby Brits in Noordwes, is steeds sonder water. Die departement van waterwese het Vrydag gesê watertoevoer is nog nie 100% na die gebied herstel nie. “ŉ Waterpomp is deur vandale beskadig en daar is onderdele van die pomp se elektriese motor gesteel,” het Bigboy Moagi, ŉ woordvoerder van die departement, gesê. “Ons tegnici werk aan die motor en ons hoop om teen Vrydagmiddag 100% toevoer na die gebied te hê.” Edna Molewa, minister van omgewingsake, het Woensdag belowe dat watertoevoer na die gebied teen Vrydag herstel sal wees. Inwoners het Sondag begin betoog oor water nadat hulle vir lank sonder vars water moes klaarkom. Drie mense is tydens die betogings dood. Lees ook: Watertoevoer in Mothutlung herstel Brits-betoging: 14 in die hof Brits-betoging eis nog ‘n lewe Regering en Malema beloof hulp aan Brits-inwoners Minister versoek rustigheid in Brits Ondersoek na twee sterf tydens betoging oor water